徐有貞

徐有貞（1407年—1472年），初名珵，字元玉，南直隸吳縣（今江蘇蘇州）人，順天府宛平縣籍。明朝政治人物，奸臣，宣德年间進士出身。景泰末年，在英宗復辟过程中起到重要作用，官至內閣首輔。 徐有貞本名徐珵，少時居於京師（今北京市），從吳訥遊。他精研經世濟民之學，喜好追求功名，於天文、地理、兵法、水利、陰陽、方術之書，無不諳究。明宣宗宣德四年（1429年），以宛平籍舉順天鄉試。宣德八年（1433年）成進士，選翰林院庶吉士，授編修。 明英宗正統七年（1442年），徐珵見天下承平日久，武備逐漸廢弛，深感憂慮，遂疏陳兵政五事。英宗雖然稱讚，卻不採納。正統十二年（1447年），升侍講。正統十四年（1449年）秋，火星入南斗，徐珵認為此是不祥之兆，私下對友人劉溥說：「禍不遠矣！」不久，明軍在土木堡之變中大敗，英宗被瓦剌俘虜，隨行官員戰死無數，京師震動，群臣束手無策。皇弟郕王朱祁鈺監國，命群臣商議戰守事宜。徐珵稱其夜觀星象，天命以去，只有南遷才能避禍。兵部侍郎于谦聽後高聲厲喝道：「言南遷者，可斬也。京師天下根本，一動則大事去矣，獨不見宋南渡事乎！」徐珵大為沮喪，不敢再言。郕王聽後稱是，留守策略始定，而徐珵因此懷恨在心，并埋下助英宗復辟後陷害于謙之伏線。 郕王繼位，是為景帝。徐珵行監察御史職權，前往彰德府募兵，瓦剌退兵後召還，仍任故官，因為建議南遷之事，常被朝廷官員恥笑，長久不得升遷。徐珵討好陳循，尋找機會贈其玉帶，並說自己以星術預見到陳循將要高升。不久陳循果然加少保銜，大喜，因此多次推薦徐珵。當時，人事大多由于定奪，徐珵拉攏于謙門人遊說，請求擔任國子監祭酒。于謙果然向景帝進言，景帝稱：「此議南遷徐珵邪？為人傾危，將壞諸生心術。」徐珵不知于謙進言之事，反而以為被其阻撓，於是怨恨更深。陳循則勸徐珵改名，徐珵由此更名徐有貞。 景泰三年（1452年），徐有貞升任右諭德。當時黃河在沙灣決口已有七年，前後治理者均無功而返。朝廷共舉徐有貞治理，於是拔擢為左僉都御史，前往治河。徐有貞來到張秋，建議置水門、開支河、浚運河，三個月內完工。其渠為廣濟渠、閘為通源閘。景泰七年（1456年），山東再次發洪水，河提多有損壞，唯獨徐有貞所構建的築建無損。之後其抵達濟寧，構建減水閘，修建完成水閘，水患亦平。隨後還朝，進左副都御史。 景泰八年（1457年），景帝病重，石亨、張輒等謀劃迎立英宗，并與太常寺卿許彬商議。許彬稱老，但舉薦徐有貞。當夜，石亨即趕往徐有貞家，幾人商議計策后，毀墻進入南城，迎接明英宗，最終攻入東華門。此為奪門之變。 明英宗復位，即日命徐有貞兼任學士，并入內閣，參預機務。此日加封兵部尚書，后封武功伯兼華蓋殿大學士，掌管文淵閣，祿千一百石，世錦衣指揮使，給誥券。隨後，徐有貞急於陷害于謙、王文。英宗以于謙對國家有功，不忍心殺他，徐有貞奏道：「不殺于謙，此舉為無名。」遂以「意欲」謀逆罪處死，其子于冕充軍，發戍山西龍門，其妻張氏發戍山海關。 徐有貞得志后，想法逐漸與曹吉祥、石亨相左，亦微言二人貪橫之狀。當時御史楊瑄奏劾石亨、曹吉祥侵占民田，英宗問徐有貞及李賢，兩人均對奏。石亨、曹吉祥大為怨恨，當時英宗常常與徐有貞私下議事，曹吉祥命屬下偷偷竊聽得到，故意洩露給英宗。英宗驚訝，詢問原因，曹吉祥謊稱為徐有貞告訴，并稱外間具知。英宗從此疏遠徐有貞。恰逢御史張鵬等欲彈劾石亨罪，奏摺未上，而給事中王鉉洩露給石亨、曹吉祥。兩人於是在英宗面前哭訴，稱此舉為內閣操作。於是，眾御史下獄，并逮捕徐有貞、李賢等人。之後英宗悔悟，釋放徐有貞，貶為廣東參政。徐有貞雖被貶，石亨仍感遺憾，意圖殺之。命人投匿名書，在德州逮捕并下詔獄。后恰逢承天門火災，石亨、曹吉祥擔心他又會被釋放，繼續對英宗讒言稱其謀反。英宗命下刑部，刑部侍郎劉廣衡等奏當棄市，后改詔徙金齒衛為民。 隨後曹吉祥、石亨謀反事敗，為曹石之變。英宗對李賢、王翺稱徐有貞是被石亨陷害，命釋放歸鄉。成化年間，復冠帶閑住，之後放浪山水間十餘年乃卒。 著有《武功集》。 《明史》（卷171）：徐有貞，字元玉，初名珵，吳人。宣德八年進士。選庶吉士，授編修。為人短小精悍，多智數，喜功名。凡天官、地理、兵法、水利、陰陽方術之書，無不諳究。時承平既久，邊備俞惰，而西南用兵不息，珵以為憂。正統七年疏陳兵政五事，帝善之而不能用。十二年進侍講。十四年秋，熒惑入南斗。呈私語友人劉溥曰「禍不遠矣」，亟命妻子南還。及土木難作，郕王召廷臣問計。珵大言曰：「驗之星象，稽之曆數，天命已去，惟南遷可以紓難。」太監金英叱之，胡濙、陳循咸執不可。兵部侍郎于謙曰：「言南遷者，可斬也。」珵大沮，不敢復言。 《明史》（卷170）：「郕王監國，命群臣議戰守。侍講徐珵言星像有變，當南遷。謙厲聲曰：「言南遷者，可斬也。京師天下根本，一動則大事去矣，獨不見宋南渡事乎！」王是其言，守議乃定。」 《明史》（卷171）：景帝即位，遣科道官十五人募兵於外，呈行監察御史事，往彰德。寇退，召還，仍故官。珵急於進取，自創南遷議為內廷訕笑，久不得遷。因遺陳循玉帶，且用星術，言「公帶將玉矣。」無何，循果加少保，大喜，因屢薦之。而是時用人多決於少保于謙。珵屬謙門下士遊說，求國子祭酒。謙為言於帝，帝曰：「此議南遷徐珵邪？為人傾危，將壞諸生心術。」珵不知謙之薦之也，以為沮己，深怨謙。循勸呈改名，因名有貞。 《明史》（卷171）：景泰三年遷右諭德。河決沙灣七載，前後治者皆無功。廷臣共舉有貞，乃擢左僉都御史，治之。至張秋，相度水勢，條上三策：一置水門，一開支河，一浚運河。議既定，督漕都御史王竑以漕渠淤淺滯運艘，請急塞決口。帝敕有貞如軏議。有貞守便宜。言：「臨清河淺，舊矣，非因決口未塞也。漕臣但知塞決口為急，不知秋冬雖塞，來春必復決，徒勞無益。臣不敢邀近功。」詔從其言。有貞於是大集民夫，躬親督率，治渠建閘，起張秋以接河、沁。河流之旁出不順者，為九堰障之。更築大堰，楗以水門，閱五百五十五日而工成。名其渠曰「廣濟」，閘曰「通源」。方工之未成也，帝以轉漕為急，工部尚書江淵等請遣中書偕文武大臣督京軍五萬人往助役，期三月畢工。有貞言：「京軍一出，日費不貲，遇漲則束手坐視，無所施力。今泄口已合，決堤已堅，但用沿河民夫，自足集事。」議遂寢。事竣，召還，佐院事。帝厚勞之。復出巡視漕河。濟守十三州縣河夫多負官馬及他雜辦，所司趣之亟，有貞為言免之。七年秋，山東大水，河堤多壞，惟有貞所築如故。有貞乃修舊堤決口，自臨清抵濟寧，各置減水閘，水患悉平。還朝，帝召見，獎勞有加，進左副都御史。 明·杨循吉，《吴邑志》（卷十·人物传四）：徐有贞，元玉，世为邑人。幼从父震以闾右徙京师。性颖出，受业祭酒胡俨。宣德 八年进士登科，预选翰林为庶吉士，其数上视列宿。宣宗御便殿，悉召试之，擢第 一，即日授编修官。正统元年，预修实录，书成，升修撰。九年，绩满，升侍讲。 尝奉命修玉牒、五伦君鉴等书，充纂修官。正统十四年，胡虏入寇，假监察御史分 守河南彰德府，得民兵数万人，虏退，召还复侍讲。景泰元年，选充经筵讲官。明 年，升左春坊左谕德，仍兼侍讲。时河决，山东张秋冲开堤岸三百里，饟道阻绝。 有诏朝堂举能治者，有贞请行。四年，特升都察院左佥都御史，命督军民夫三十万 修筑。至则作渠，起张秋，至卫沁，凡河流傍出者堰之，凡作堰九，长袤皆至万 丈，障水北归漕河，于是始筑其缺，作水门、大堰、虹堤，交相扞御，比三年乃 成。以功升左副都御史，掌堂事。八年正月十七日，英皇复辟，有贞以翊戴功升兵 部尚书兼翰林院学士，掌内阁事。二月，持节立东宫，升右柱国。俄进推诚宣力守 正文臣，特进光禄大夫柱国武功伯，食禄一千一百石，赐劵子孙世袭。指挥使兼华 盖殿大学士，掌阁事如故。有贞尝举侍郎一人同管事，其人反忌之，结奸臣曹钦、 石亨等中以飞语，下狱，寻被赦旨，出为广东左参政。出数日，复以匿名书逮还， 又再下狱，讯三日，无实状，乃得编置金齿为民。居三年，上益轸念，特命户部移 文还其家。宪宗践祚，覃恩复冠带。又九年为成化八年秋卒，年六十六。有贞文词 敏赡，善书，好谈论。其学无所不窥，号称博闻。所著有《史断》、《文集》。葬玉遮 山下。 《明史》（卷171）：八年正月，景帝不豫。石亨、張輒等謀迎上皇，以告太常卿許彬。彬曰：「此不世功也。彬老矣，無能為。徐元玉善奇策，盍與圖之。」亨即夜至有貞家。聞之，大喜，曰：「須令南城知此意。」軏曰：「陰達之矣。」令太監曹吉祥入白太后。辛巳夜，諸人復會有貞所。有貞升屋覽乾象，亟下曰：「時至矣，勿失。」時方有邊警，有貞令軏詭言備非常，勒兵入大內。亨掌門鑰，夜四鼓，開長安門納之。既入，復閉以遏外兵。時天色晦冥，亨、軏皆惶惑，謂有貞曰：「事當濟否？」有貞大言「必濟」，趣之行。既薄南城，門錮，毀墻以入。上皇燈下獨出問故，有貞等俯伏請登位，乃呼進輿。兵士惶懼不能舉，有貞率諸人助挽以行。星月忽開朗，上皇各問諸人姓名。至東華門，門者拒弗納，上皇曰「朕太上皇帝也」，遂反走。乃升奉天門，有貞等常服謁賀，呼「萬歲」。 《明史》（卷171）：景帝明當視朝，群臣咸待漏闕下。忽聞殿中呼噪聲，方驚愕。俄諸門畢啟，有貞出號於眾曰：「太上皇帝復位矣！」趣入賀。即日命有貞兼學士，入內閣，參預機務。明日加兵部尚書。有貞謂亨曰：「願得冠側註從兄後。」亨為言於帝，封武功伯兼華蓋殿大學士，掌文淵閣事，賜號「奉天翊衛推誠宣力守正文臣」，祿千一百石，世錦衣指揮使，給誥券。有貞遂誣少保于謙、大學士王文，殺之。內閣諸臣斥遂略盡。陳循素有德於有貞，亦弗救也。事權盡歸有貞，中外咸側目。而有貞愈益發舒，進見無時，帝亦傾心委任。 《明史》（卷170）：文不勝誣，辯之疾，謙笑曰：「亨等意耳，辯何益？」奏上，英宗尚猶豫曰：「于謙實有功。」有貞進曰：「不殺于謙，此舉為無名。」帝意遂決。丙戌改元天順，丁亥棄謙市，籍其家，家戍邊。 《明史》（卷171）：有貞既得志，則思自異於曹、石。窺帝於二人不能無厭色，乃稍稍裁之，且微言其貪橫狀，帝亦為之動。御史楊瑄奏劾亨、吉祥侵占民田。帝問有貞及李賢，皆對如瑄奏。有詔獎瑄。亨、吉祥大怨恨，日夜謀構有貞。帝方眷有貞，時屏人密語。吉祥令小豎竊聽得之，故泄之帝。帝驚問曰：「安所受此語？」對曰：「受之有貞，某日語某事，外間無弗聞。」帝自是疏有貞。會御史張鵬等欲糾亨他罪，未上，而給事中王鉉泄之亨、吉祥。二人乃泣訴於帝，謂內閣實主之。遂下諸御史獄，並逮繫有貞及李賢。忽雷雹交作，大風折木。帝憾悟，重違亨意，乃釋有貞出為廣東參政。 《明史》（卷171）：亨等憾未已，必欲殺之。令人投匿名書，指斥乘輿，云有貞怨望，使其客馬士權者為之。遂追執有貞於德州，並士權下詔獄，榜治無驗。會承天門災，肆赦。亨、吉祥慮有貞見釋，言於帝曰：「有貞自撰武功伯券辭云『纘禹成功』，又自擇封邑武功。禹受禪為帝，武功者曹操始封也。有貞志圖非望。」帝出以示法司，刑部侍郎劉廣衡等奏當棄市。詔徙金齒為民。 《明史》（卷171）：亨敗，帝從容謂李賢、王翺曰：「徐有貞何大罪？為石亨輩所陷耳。其釋歸田里。」成化初，復冠帶閑住。有貞既釋歸，猶冀帝復召，時時仰觀天象，謂將星在吳，益自負。常以鐵鞭自隨，數起舞。及聞韓雍征兩廣有功，乃擲鞭太息曰：「孺子亦應天象邪？」遂放浪山水間，十余年乃卒。 维基文库中的相关原始文献：明史/卷171 （清）張廷玉等，《明史》，中華書局點校本